Sastanak u Karađorđevu

**Sastanak u Karađorđevu** je održan u martu 1991. u Karađorđevu (Vojvodina, SR Srbija) između predsjednika Hrvatske Franje Tuđmana i predsjednika Srbije Slobodana Miloševića o tadašnjoj situaciji u SFRJ. Tačni detalji tog sastanka nikad nisu objavljeni javnosti, ali je Dušan Bilandžić, hrvatski historičar i Tuđmanov savjetnik koji je prisustvovao sastanku, kasnije objavio knjigu u kojoj tvrdi da je „*suština sastanka bila podjela Bosne i Hercegovine*“.

## Mišljenja političara 
### Kiro Gligorov 
Istog mišljenja kao i Bilandžić je Gligorov (SR Makedonija). Gligorov je izjavio da ga je Tuđman zamolio da nagovori Izetbegovića na podjelu. Međutim, Gligorov je to odbio i upozorio Izetbegovića koji mu je prilikom toga rekao da je već "*slutio da se na tome radi.*" 

### Alija Izetbegović 
Izetbegović je već ranije u razgovoru s Tuđmanom razmatrao zajedničku vojnu odbranu BiH i Hrvatske, odnosno savez organizovan kao konfederacija. Prema njegovim tvrdnjama Tuđman nije želio nikakvu zajedničku odbranu već samo dio Bosne i Hercegovine.

### Ante Marković 
Marković posljednji premijer SFRJ je izjavio da je, prema tom planu, Bosna trebala "*pasti šapatom*". Prema Markoviću, Tuđman i Milošević su smatrali da Evropa neće prihvatiti zemlju s većinskim muslimanskim stanovništvom, te da je podjela neminovna.

### Stipe Mesić 
Mesić je od Tuđmana dobio zaduženje da dogovori taj sastanak. Sastanku su trebali prisustvovati Mesić i Jović ali kada je došlo do susreta razgovarali su Tuđman i Milošević u četiri oka. Mesić se također protivio podjeli Bosne, Tuđman mu je kasnije pokazivao već nacrtane karte.

### Borisav Jović 
Jović ne osporava susret Miloševića i Tuđmana, ali kao razlog susreta navodi smjenu Ante Markovića.

## Podjela 
Milošević je na tim pregovorima zahtijevao sve teritorije na kojima su Srbi imali većinu. To je uključivalo npr. istočnu i zapadnu BiH. Tuđman i njegovo vođstvo su tražili prvenstveno zapadnu Hercegovinu gdje su Hrvati imali većinu. Između takve proširene Hrvatske i proširene Srbije bi trebala biti mala muslimanska državica.

Dobrica Ćosić, predsjednik Savezne republike Jugoslavije, u oktobru 1992. u Ženevi sa Tuđmanom potpisuje sporazum o zamjeni teritorija i „humanom preseljavanju stanovništva“. Neki u ovome vide konkretizaciju prethodnog dogovora o podjeli Bosne i Hercegovine.

## Reference 
## Vanjski linkovi 
* Čekajuci susret Milošević - Izetbegović  NIN broj 2417 26.4.1997

Kategorija:Rat u Bosni i Hercegovini
Kategorija:Rat u Hrvatskoj
Kategorija:Hrvatski nacionalizam u Bosni i Hercegovini
Kategorija:Srpski nacionalizam u Bosni i Hercegovini
Kategorija:Historija SR Srbije
Kategorija:Historija SR Hrvatske
Kategorija:Historija SR Bosne i Hercegovine
Kategorija:1991. u Srbiji
Kategorija:1991. u Hrvatskoj
Kategorija:1991. u Bosni i Hercegovini
Kategorija:1991. u Jugoslaviji
Kategorija:Historija Vojvodine
Kategorija:Historija Bačke
Kategorija:Bačka Palanka
Kategorija:Politički skandali u Jugoslaviji
Kategorija:Politički skandali u Srbiji
Kategorija:Politički skandali u Hrvatskoj
Kategorija:Politički skandali u Bosni i Hercegovini
Kategorija:Slobodan Milošević
Kategorija:Odnosi Bosna i Hercegovina–Hrvatska
Kategorija:Odnosi Bosna i Hercegovina–Srbija
Kategorija:Odnosi Hrvatska–Srbija
Kategorija:Politika SFRJ
Sastanak u Karađorđevu